
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2019. gada 11. jūnija noteikumos Nr. 246 "Kārtība, kādā maksātnespējas procesa administratori un tiesiskās aizsardzības procesa uzraugošās personas kārto lietvedību"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Noteikumu projekts "Grozījumi Ministru kabineta 2019. gada 11. jūnija noteikumos Nr. 246 "Kārtība, kādā maksātnespējas procesa administratori un tiesiskās aizsardzības procesa uzraugošās personas kārto lietvedību"" (turpmāk – noteikumu projekts) izstrādāts pēc Tieslietu ministrijas iniciatīvas.
1.2. Mērķis
Mērķa apraksts
Noteikumu projekta mērķis ir precizēt un papildināt regulējumu atbilstoši plānotajai Maksātnespējas kontroles dienesta likvidācijai, tā funkcijas un uzdevumus nododot Tieslietu ministrijai un Tiesu administrācijai.
Spēkā stāšanās termiņš
01.10.2026.
Pamatojums
Atbilstoši Ministru kabineta 2026. gada 13. marta rīkojumam Nr. 138 "Par Maksātnespējas kontroles dienesta likvidāciju" Maksātnespējas kontroles dienests tiks likvidēts ar 2026. gada 1. oktobri, līdz ar to ir nepieciešams nodrošināt vienotu spēkā stāšanās datumu visiem normatīvo aktu grozījumiem.
1.3. Pašreizējā situācija, problēmas un risinājumi
Pašreizējā situācija
Ministru kabineta 2019. gada 11. jūnija noteikumi Nr. 246 "Kārtība, kādā maksātnespējas procesa administratori un tiesiskās aizsardzības procesa uzraugošās personas kārto lietvedību" nosaka juridiskās personas maksātnespējas procesa, fiziskās personas maksātnespējas procesa un tiesiskās aizsardzības procesa lietvedības kārtību, maksātnespējas procesa administratora (turpmāk – administrators) un tiesiskās aizsardzības procesa uzraugošās personas (turpmāk – uzraugošā persona) lietu nomenklatūru un lietu glabāšanas termiņus, kā arī lietvedības uzskaites kārtību.
Noteikumi paredz, ka administrators un uzraugošā persona lietvedībā esošos dokumentus reģistrē Elektroniskajā maksātnespējas uzskaites sistēmā (turpmāk – sistēma), norādot noteikumos paredzētās ziņas par dokumentu un pievienojot attiecīgā dokumenta datni, ja vien noteikumos nav paredzēts izņēmums. Sistēmā reģistrētie dokumenti tiek piesaistīti konkrētam maksātnespējas procesam vai tiesiskās aizsardzības procesam, kā arī, ja dokuments nav saistīts ar konkrētu procesu, bet ir tieši saistīts ar administratora vai uzraugošās personas profesionālo darbību, var tikt norādīti kā profesionālās darbības dokumenti.
Noteikumi regulē arī dokumentu pieejamību sistēmā. Ja dokuments satur ierobežotas pieejamības informāciju, administrators vai uzraugošā persona sistēmā atzīmē, ka dokumentam pievienotajai datnei ir ierobežota pieejamība, un norāda attiecīgu pamatojumu. Tāpat noteikumi paredz īpašu regulējumu profesionālās darbības dokumentiem. Šādu dokumentu pieejamības regulējums līdz šim ir bijis saistīts ar Maksātnespējas kontroles dienesta īstenoto administratoru un uzraugošo personu uzraudzību.
Atsevišķās noteikumu normās administratora identificēšanai lietvedības darbībās tiek izmantots administratora amata apliecības numurs. Proti, šāds identifikators norādāms atzīmē par papīra formā saņemtu dokumentu, kā arī izmantojams lietas nomenklatūras veidošanā.
Problēmas un risinājumi
Problēmas apraksts
Ministru kabineta 2026. gada 13. marta rīkojuma Nr. 138 "Par Maksātnespējas kontroles dienesta likvidāciju" 1. punkts paredz ar 2026. gada 30. septembri likvidēt Tieslietu ministrijas padotībā esošo Maksātnespējas kontroles dienestu, no 2026. gada 1. oktobra pievienojot to Tieslietu ministrijai un Tieslietu ministrijas padotībā esošajai Tiesu administrācijai.
Ministru kabineta 2019. gada 11. jūnija noteikumi Nr. 246 "Kārtība, kādā maksātnespējas procesa administratori un tiesiskās aizsardzības procesa uzraugošās personas kārto lietvedību" ir veidoti, ievērojot līdzšinējo institucionālo modeli. Spēkā esošais regulējums paredz īpašu piekļuves kārtību dokumentiem, kuriem sistēmā pievienotajai datnei noteikta ierobežota pieejamība, kā arī dokumentiem, kuri sistēmā reģistrēti kā administratora vai uzraugošās personas profesionālās darbības dokumenti. Šādu dokumentu pieejamība pēc Maksātnespējas kontroles dienesta likvidācijas ir jāsalāgo ar institūciju jauno kompetenci.
Papildus minētajam ar likumprojektu "Grozījumi Maksātnespējas likumā" (1260/Lp14) tiek mainīts administratora amata darbības regulējums, atsakoties no administratora amata apliecības institūta. Līdz ar to noteikumu normas, kurās administratora identificēšanai lietots administratora amata apliecības numurs, vairs neatbildīs Maksātnespējas likumā paredzētajam regulējumam.
Risinājuma apraksts
Ar noteikumu projektu Ministru kabineta 2019. gada 11. jūnija noteikumi Nr. 246 "Kārtība, kādā maksātnespējas procesa administratori un tiesiskās aizsardzības procesa uzraugošās personas kārto lietvedību" tiek precizēti, lai tos salāgotu ar Maksātnespējas kontroles dienesta likvidāciju, kā arī administratora amata darbības regulējuma izmaiņām.
Ar noteikumu projektu tiek precizēts dokumentu pieejamības regulējums. Noteikumu 18. punktā tiek paredzēts, ka dokumentam pievienotā ierobežotas pieejamības datne pēc dokumenta reģistrēšanas sistēmā ir pieejama konkrētajam administratoram vai uzraugošajai personai, kuras lietvedībā atrodas attiecīgais dokuments, kā arī Tieslietu ministrijai un Tiesu administrācijai. Attiecīgi arī noteikumu 19. punktā tiek paredzēts, ka profesionālās darbības dokumenti ir pieejami administratoram vai uzraugošajai personai, kuras lietvedībā attiecīgais dokuments reģistrēts, kā arī Tieslietu ministrijai un Tiesu administrācijai.
Minētie grozījumi nepieciešami, lai pēc Maksātnespējas kontroles dienesta likvidācijas sistēmā reģistrētajiem dokumentiem varētu piekļūt tās institūcijas, kurām attiecīgā informācija nepieciešama pārņemto funkciju izpildei. Tieslietu ministrijai piekļuve nepieciešama administratoru un uzraugošo personu uzraudzības funkcijas īstenošanai, savukārt Tiesu administrācijai – tai nodoto funkciju izpildei, tostarp maksātnespējīgo darba devēju darbinieku prasījumu apmierināšanas iesniegumu izskatīšanai un prasījuma tiesību īstenošanai un kontrolei attiecībā uz piešķirto naudas līdzekļu atmaksāšanu.
Šāds regulējums atbilst arī likumprojektā "Grozījumi Maksātnespējas likumā" (1260/Lp14) paredzētajām Tiesu administrācijas tiesībām pieprasīt un saņemt no administratora vai uzraugošās personas nepieciešamās ziņas un dokumentus par maksātnespējas procesa vai tiesiskās aizsardzības procesa norisi. Tādējādi Tiesu administrācija tai nodotās funkcijas varēs īstenot, izmantojot sistēmā jau reģistrēto informāciju un dokumentus, tostarp gadījumos, kad dokumentam pievienotajai datnei noteikta ierobežota pieejamība vai dokuments sistēmā reģistrēts kā profesionālās darbības dokuments.
Ar noteikumu projektu tiek precizēta arī administratora identificējošā informācija lietvedības kārtošanā. Noteikumu 13.3. apakšpunktā un 22. punktā atsauce uz administratora amata apliecības numuru tiek aizstāta ar atsauci uz administratora amata darbības numuru. Šāds grozījums nepieciešams, lai noteikumu regulējumu salāgotu ar Maksātnespējas likumā paredzētajām izmaiņām, saskaņā ar kurām turpmāk administratora identificējošais elements būs administratora amata darbības numurs, nevis administratora amata apliecības numurs.
Noteikumu projekts ir tehniska rakstura un tas neparedz jaunas patstāvīgas prasības administratoriem, uzraugošajām personām, kreditoriem, parādniekiem vai citām privātpersonām un nemaina lietvedības kārtošanas principus pēc būtības.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Maksātnespējas kontroles dienests
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://tapportals.mk.gov.lv/public_participation/b6115053-989e-47ad-aa35-b4060e567191
6.3. Sabiedrības līdzdalības rezultāti
Sabiedrības līdzdalības rezultātā netika saņemti viedokļi.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

